ทวงสัญญา
แม้ตัวไม่อยู่เมืองไทยแต่ กรณ์ จาติกวณิช อดีต รมว.คลัง ยังโพสต์เฟซบุ๊กแสดงความห่วงใยการแก้ปัญหาราคาลอตเตอรี่ที่นับวันยิ่งแพงหูฉี่ ยิ่งตรุษจีน ยิ่งแพง ขายกันถึงคู่ละ 120 บาทเข้าไปแล้ว โดยบอกว่าขณะที่ซื้อหนังสือพิมพ์อยู่ที่ลอนดอน เห็นคนอังกฤษซื้อลอตเตอรี่แบบที่ ผู้ซื้อเลือกเบอร์ 7 เบอร์ได้ตามใจชอบ แล้วจ่ายตังค์ใส่ตู้ชุดละ 2 ปอนด์ (100 บาท)
19 ก.พ. 2558

แม้ตัวไม่อยู่เมืองไทยแต่ กรณ์ จาติกวณิช อดีต รมว.คลัง ยังโพสต์เฟซบุ๊กแสดงความห่วงใยการแก้ปัญหาราคาลอตเตอรี่ที่นับวันยิ่งแพงหูฉี่ ยิ่งตรุษจีน ยิ่งแพง ขายกันถึงคู่ละ 120 บาทเข้าไปแล้ว โดยบอกว่าขณะที่ซื้อหนังสือพิมพ์อยู่ที่ลอนดอน เห็นคนอังกฤษซื้อลอตเตอรี่แบบที่ ผู้ซื้อเลือกเบอร์ 7 เบอร์ได้ตามใจชอบ แล้วจ่ายตังค์ใส่ตู้ชุดละ 2 ปอนด์ (100 บาท) 
เรื่องนี้เคยเสนอหลายครั้งแล้วว่า ถ้าท่านนายกฯ ต้องการแก้ปัญหาผู้มีอิทธิพลและลอตเตอรี่ราคาแพงจริง ก็ทำได้ไม่ยาก แค่รื้อกฎระเบียบให้ประชาชนซื้อตรงจากรัฐได้เหมือนอังกฤษ (และ อีกหลายประเทศ) 
แม้ไม่ใช่เรื่องสำคัญที่สุดของประเทศ แต่เป็นเรื่องแรกๆ ที่นายกฯ กล่าวถึง และเป็นศักดิ์ศรีของรัฐบาล เพราะถ้าสินค้าของรัฐบาลยังคุมราคาไม่ได้ จะไปคุมของคนอื่นเขาได้อย่างไร